Gouez da Vrian, ne voe tapet diplom ebet gant Frank Herbert er skol-veur peogwir e felle dezhañ studiañ ar pezh a blije dezhañ hepken, ha dre se ne gasas ket ar chentelioù ret da benn. Koulskoude e stummas e stil eno diouzh patrom Edgar Poe, O Henry hag Ezra Pound : un doare skrivañ berr ha resis war un dro. Goude ar skol-veur e teuas dar chazetennerezh en-dro ha labourat a reas evit ar Seattle Star hag an Oregon Statesman. Bez e voe ivez skrivagner ha pennskridaozer evit ar San Francisco Examiner (embannadur ar Sul) e-pad un dek vloaz bennak.